На основу члана 46. став 1. Закона о планирању и изградњи ("Службени гласник РС",  
бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14 и 145/14) и члана 37. став 1. тачка 5. Статута општине Инђија (''Службени лист општине Инђија'', бр. 9/13 - пречишћен текст и 7/18), Скупштина општине Инђија, на седници одржаној 20.јула 2018. године, доноси

**ОДЛУКУ**

**О ИЗРАДИ ИЗМЕНА И ДОПУНА**

**ПЛАНА ДЕТАЉНЕ РЕГУЛАЦИЈЕ** **СЕВЕРОИСТОЧНЕ РАДНЕ ЗОНЕ**

**(БЛОКОВИ БРОЈ 11, 35, 36, 37, 90, 93, 94, 95 И 97) У ИНЂИЈИ**

Члан 1.

Приступа се изради Измена и допуна Плана детаљне регулације североисточне радне зоне

(блокови број 11, 35, 36, 37, 90, 93, 94, 95 и 97) у Инђији („Службени лист општина Срема“, број 30/11, у даљем тексту: Измене и допуне Плана).

Члан 2.

Овом одлуком утврђује се оквирна граница обухвата Измена и допуна Плана, а коначна граница обухвата Измена и допуна Плана ће се дефинисати Нацртом Измена и допуна Плана.

Оквирна граница обухвата Измена и допуна Плана североисточне радне зоне у Инђији је дефинисана постојећим међама Улице војводе Путника и државног пута IIа реда бр. 126, као и преломним тачкама планираних регулационих линија сервисних саобраћајница дефинисаних у Плану североисточне радне зоне (блокови број 11, 35, 36, 37, 90, 93, 94, 95 и 97) у Инђији.

Списак координата преломних тачака оквирне границе обухвата Измена и допуна Плана

|  |  |  |  |  |  |
| --- | --- | --- | --- | --- | --- |
| Број тачке | Y | X | Број тачке | Y | X |
| 40 | 7431448.70 | 4991330.95 | 126 | 7429803.81 | 4990446.93 |
| 41 | 7431468.47 | 4991340.52 | 127 | 7429807.46 | 4990448.73 |
| 42 | 7431755.77 | 4991479.51 | 136 | 7429840.61 | 4990469.22 |
| 44 | 7431101.84 | 4991163.16 | 137 | 7429843.97 | 4990476.40 |
| 45 | 7431080.90 | 4991152.86 | 138 | 7430296.85 | 4990695.60 |
| 54 | 7430682.18 | 4991021.09 | 139 | 7430329.44 | 4990711.37 |
| 55 | 7430686.56 | 4991012.09 | 146 | 7430375.63 | 4990733.71 |
| 60 | 7430655.10 | 4991007.87 | 147 | 7430583.65 | 4990834.88 |
| 61 | 7430659.47 | 4990998.88 | 152 | 7430864.66 | 4990971.68 |
| 62 | 7430553.32 | 4990895.58 | 153 | 7430757.71 | 4990867.90 |
| 63 | 7430300.33 | 4990772.42 | 154 | 7430762.08 | 4990858.90 |
| 64 | 7430272.87 | 4990759.11 | 155 | 7430735.47 | 4990845.98 |
| 71 | 7429945.33 | 4990600.30 | 156 | 7430731.11 | 4990854.98 |
| 72 | 7429904.39 | 4990603.26 | 168 | 7431112.47 | 4991092.46 |
| 73 | 7429839.82 | 4990571.93 | 179 | 7431872.90 | 4991102.65 |
| 74 | 7429837.78 | 4990576.15 | 187 | 7431949.60 | 4991493.83 |
| 75 | 7429762.70 | 4990539.51 | 188 | 7432607.49 | 4991796.66 |
| 76 | 7429776.21 | 4990511.91 | 190 | 7432581.85 | 4991850.65 |
| 77 | 7429773.92 | 4990505.22 | 191 | 7430832.58 | 4991031.69 |
| 78 | 7429740.12 | 4990488.66 | 221 | 7431450.36 | 4991335.07 |
| 79 | 7429744.12 | 4990480.51 | 222 | 7431464.84 | 4991342.07 |

Предметна локација Измена и допуна Плана се налази у катастарским општинама Инђија и Нови Карловци.

Укупна површина подручја обухваћеног оквирном границом обухвата Измена и допуна Плана износи око 64 hа.

Графички приказ оквирне границе обухвата планског подручја је саставни део ове Одлуке.

Члан 3.

Услови и смернице од значаја за израду Измена и допуна Плана дати су у планском документу вишег реда – Плану генералне регулације насеља Инђије („Службени лист општина Срема“, бр. 14/06 и 30/11).

За израду Измена и допуна Плана потребне суподлоге: оверен катастарско-топографски план у размери 1:1000.

Члан 4.

Принципи планирања, коришћења, уређења и заштите простора у обухвату Измена и допуна Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

Члан 5.

Циљ израде Измена и допуна Плана је редефинисање регулације и садржаја у зони главне саобраћајнице (држави пут) и сервисних саобраћајница у обухвату плана, редефинисање приступних саобраћајница у делу блока број 94, као и дефинисање правила уређења и грађења за планиране садржаје, који ће омогућити директно спровођење.

Члан 6.

Концептуални оквир планирања, коришћења, уређења и заштите планског подручја подразумева оптимално коришћење постојећих потенцијала подручја, редефинисање планираних намена, заштита подручја и усклађивање са потребама корисника простора.

Структуру основних намена простора и коришћења земљишта у обухвату Измена и допуна Плана чине: зона државног пута, зона главне насељске саобраћајнице, зона сервисних саобраћајница, зона приступних саобраћајница, зона комплекса трафостанице и зона рада.

Члан 7.

Ефективан рок за израду Нацрта Измена и допуна Плана је 60 (шездесет) радних дана, од дана достављања Обрађивачу Извештаја о обављеном раном јавном увиду, достављања адекватног катастарско-топографског плана, као и услова за уређење простора од органа, организација и предузећа који су Законом овлашћени да их утврђују.

Члан 8.

Средства за израду Плана обезбеђује општина Инђија.

Оквирна финансијска средства потребна за израду Измена и допуна Плана износе 930.000,00 динара.

Члан 9.

Обрађивач Плана је Јавно предузеће за просторно и урбанистичко планирање и пројектовање „Завод за урбанизам Војводине“ Нови Сад, Железничка број 6/III.

Члан 10.

После доношења ове Одлуке, носилац израде Измена и допуна Плана - орган надлежан за послове урбанизма општине Инђија организоваће упознавање јавности са општим циљевима и сврхом израде Плана, могућим решењима за развој просторне целине, као и ефектима планирања, у поступку оглашавања раног јавног увида.

Рани јавни увид оглашава се седам дана пре отпочињања увида, у средствима јавног информисања и у електронском облику на интернет страници јединице локалне самоуправе и на интернет страници доносиоца плана и траје 15 дана од дана објављивања.

Члан 11.

Пре подношења органу надлежном за његово доношење, Измене и допуне Плана подлежу стручној контроли и излажу се на јавни увид.

Излагање Измена и допуна Плана на јавни увид оглашава се у дневном листу и локалном листу и траје 30 дана од дана оглашавања, када ће се објавити подаци о времену и месту излагања Плана на јавни увид, о начину на који заинтересована правна и физичка лица могу доставити примедбе на План, као и друге информације које су од значаја за јавни увид.

Члан 12.

Саставни део ове Одлуке је Решење о неприступању изради стратешке процене утицаја Измена и допуна Плана детаљне регулације североисточне радне зоне (блокови број 11, 35, 36, 37, 90, 93, 94, 95 и 97) у Инђији на животну средину, број 35-254/2018-IV-02 од 28.06.2018. године, које је донело Одељење за урбанизам, комунално-стамбене послове и заштиту животне средине Општинскe управе општине Инђија.

Члан 13.

Измене и допуне Плана сачиниће се у 4 (четири) примерака у аналогном и 4 (четири) примерака у дигиталном облику, од чега ће по један примерак потписаног Плана у аналогном облику и по један примерак плана у дигиталном облику чувати у својој архиви Обрађивач, а преостали примерци ће се чувати у органима Општине.

Члан 14.

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:35-355/2018-I Председник,

Дана,20.јула 2018.године

И н ђ и ј а Милан Предојевић